recursal/SuperWikiNEXT-32B huggingface dataset:
**רמי קאשי** (נולד ב-29 ביולי 1983) הוא שחקן תיאטרון, טלוויזיה וקולנוע ישראלי.

ביוגרפיה
--------

רמי קאשי נולד וגדל בשכונת ג'סי כהן שבחולון.

לאחר שירותו הצבאי למד במסלול התלת-שנתי בית הספר למשחק של יורם לוינשטיין (2010-2007), אותו סיים בהצטיינות. במהלך לימודיו זכה במלגות של עדי קמרי ואורנה בן חורי, שיחק במחזמר "סיגל" בבימויו של צדי צרפתי, "בייבי בייבי" בבימויו של רוני מנדלסון, "אחד משלנו" בבימויו של כפיר אזולאי.

בשנת 2013 החל לשחק בסדרה "שנות השמונים", שמיוצריה: שלום אסייג ומני אסייג בה גילם את דמותו של פרדי "פלאברה" עובדיה. הסדרה צברה קהל צופים רב ולאחר 3 עונות שידור, זכיינית השידור רשת, הודיעה כי תפיק כ-2 עונות נוספות.
בשנת 2019 השתתף בעונה הרביעית של הסדרה "כפולה", שם שיחק את צוף, עוזרו של מר רוג'ר/שימי הנדריקס.

בשנת 2020 שיחק בסדרה זיגי את דמותו של אמיר פורר.

קריירה
------

### טלוויזיה וסרטים

קאשי שיחק בסרטים: "הדילרים" שיצר עודד דוידוף, "עלטה" שיצר מיכאל מאיר, "שייח" שיצר שי פלדמן. ארבע על ארבע שיצר שי כנות ובורג שיצרה שירה גפן, וכן בסדרה "שנות ה-80" שיצרו שלום אסייג ומני אסייג.

כמו כן השתתף בסדרות: "ישראל" שיצר ישראל קטורזה, "חברות" שיצרה ליטל שוורץ, "מיאמי" שיצר גל זיו,"מזימות הציונים" שיצר עדי מרקוביץ, "כפולה" שיצרו רז יובן, רועי עידן, רוברטו בן שושן, אלעד חן ויואב גרוס וזיגי שיצרו שחר סגל ואורן יעקובי.

### תיאטרון

קאשי שיחק בהצגות: "כרטיס לקרקס" שיצרה דפנה זילבר בתיאטרון תמונע, "משחקים בחצר האחורית" בבימויו של נועם שמואל בתיאטרון אורנה פורת לילדים ולנוער, "מרחב מוגן" בבימויו של ארז שפריר, פאפעג'ינה שיצרה חנה גרינוולד בתיאטרון יפו.

כמו כן, שיחק באנסמבל כאן בבימוי של שלמה פלסנר ושיחק בהצגות "פרויקט S" ו "גן ריקי". שתי ההצגות עלו בתיאטרון יפו.
במרץ 2019 הודיע בחשבון האינסטגרם שלו כי הוא עתיד להשתתף בעונתה הרביעית של הסדרה כפולה שבערוץ kidz. כמו כן שיחק במופע הבידור "בלאגן ברשת" ביחד עם דניאל אסייג.

קישורים חיצוניים
----------------

* 

* אתר האינטרנט הרשמי של רמי קאשי
* רמי קאשי, ברשת החברתית אינסטגרם

* רמי קאשי, במיזם "אישים" לתיעוד היצירה הישראלית

* רמי קאשי, במסד הנתונים הקולנועיים IMDb (באנגלית)
* רמי קאשי באתר איילה ברק ניהול אישי
* אפי אליסי, סקס, רמי קאשי, שנות ה-80 (אורכב 02.10.2017 בארכיון Wayback Machine) באתר efifo, ‏10 בינואר 2015

הערות שוליים
------------

1. ↑  "רמי קאשי - איילה ברק". *איילה ברק*. אורכב מ-המקור ב-2017-09-29. נבדק ב-2017-10-02.
2. ↑  אתר למנויים בלבד יאיר אשכנזי, דמויותיהם של גדעון סער ומירי רגב מככבות במחזה חדש על חוק המסתננים, באתר הארץ, 24 במרץ 2015
תמר אלקן מאושר וניר רון בהצגה "חוקר פרטי", תיאטרון החאן, 2011
**תמר אלקן מאושר** (נולדה ב-6 במאי 1985), היא שחקנית ישראלית.

ביוגרפיה
--------

אלקן גדלה והתחנכה בכרמי יוסף. בנעוריה למדה במגמת התיאטרון והמשחק בבית הספר התיכון לאמנויות "תלמה ילין", אותו סיימה בהצטיינות. את שירותה הצבאי בצה"ל עשתה כמדריכת טיולים ברובע היהודי בירושלים. לאחר שרותה הצבאי למדה ב"סל"ה - בית הספר למשחק של יורם לוינשטיין".

לאחר תום לימודי המשחק החלה לשחק ב״תיאטרון החאן״ ובין היתר ב"תיאטרון אורנה פורת", ב"מדיטק", ב"תיאטרון הערבי-עברי" וב"תיאטרון גשר".

בשנת 2010 שיחקה בסרט הקולנוע של דן וולמן, "גיא אוני", את דמותה של פאניה בתפקיד הראשי. על תפקיד זה זכתה בפרס "פסטיבל הסרטים הבינלאומי חיפה", בקטגוריית "השחקנית הראשית הטובה ביותר". אותו סרט עובד לאחר מכן בשנת 2011 לסדרת דרמה טלוויזיונית ששודרה בערוץ 1.

ב-2011 שיחקה בסרט הקצר, "נאמן למקור" שזכה בפרס "פסטיבל הקולנוע בתל אביב". באותה שנה השתתפה בהצגה "תמול שלשום" (על-פי הרומן מאת ש"י עגנון), שעלתה בתיאטרון הערבי-עברי ביפו בבימויה של פנינה גרי.

החל ממאי 2011 משחקת אלקן בתיאטרון החאן בירושלים. תמר אלקן מאושר משחקת בין השאר בהצגות "חוקר פרטי", ב"משחק של אהבה ומזל" של מאריבו בבימויה של ג'יטה מונטה, בהצגה "תהלה", בבימויה של שיר גולדברג, בהצגה תעלולי סקפן בבימויו של אודי בן משה, בהצגה החולה המדומה בבימויו של אודי בן משה, "הקומדיה של קאלאנדרו", "תמונות מחיי הכפר", סיפור על אהבה וחושך (בתפקיד פאניה).
עבור תפקידה בהצגה "חוקר פרטי", הייתה אלקן מועמדת לפרס התיאטרון הישראלי בקטגוריית הבטחת השנה לשנת 2012.

בשנת 2015, כיכבה אלקן בסרט "האיש שבקיר" בבימויו של יבגני רומן. על תפקידה זכתה בפרס "המשחק הטוב ביותר" בפסטיבל סרטים בינלאומי שהתקיים באודסה.

בשנת 2021 שיחקה בהצגת הילדים "לאסי" בתיאטרון המדיטק.

קישורים חיצוניים
----------------

ויקישיתוף מדיה וקבצים בנושא **תמר אלקן** בוויקישיתוף
* תמר אלקן, ברשת החברתית פייסבוק
* תמר אלקן, במיזם "אישים" לתיעוד היצירה הישראלית
* תמר אלקן, במסד הנתונים הקולנועיים IMDb (באנגלית)
* תמר אלקן, באתר "אידיבי", מאגר הידע העברי לקולנוע ישראלי ועולמי
* עופר מתן, היא הלכה בשדות: תמר אלקן היא עתיד הקולנוע הישראלי, באתר nrg‏, 4 בדצמבר 2011
* טל פרי, ‏האהבה מתה, באתר גלובס, 1 בפברואר 2012
* אור בר שלום, עכבר העיר אונליין, מבטיחות שבא לבכות: הכירו את השחקניות החדשות של התיאטרון, באתר הארץ, 12 באפריל 2012
* ענת מוניץ, ריאיון: בובה של תהילה, באתר הבמה, 1 בנובמבר 2012
* בן כספית, עושים סדר - הקומדיה של קאלאנדרו - ראיון עם מיכאל גורביץ' ותמר אלקן באתר youtube, ספטמבר 2013.
* עינת אוליבייר, ‏תמר אלקן מספרת איך זה לשחק את האישה המוכה של גלעד כהנא, באתר מעריב אונליין, 1 בפברואר 2018
* שירה מאירי, הסיפור של עגנון קם לתחייה בירושלים - וזה טבעי, משובח וקסום, באתר ynet, 30 באוגוסט 2020

הערות שוליים
------------

1. ↑  "תמול שלשום", באתר התיאטרון הערבי-עברי ביפו
**אליזבת (לילי), הברונית דה רוטשילד,** לבית פלטייר דה שאמבר (Pelletier de Chambure); (9 במרץ 1902 – 23 במרץ 1945) הייתה חברה בענף ייצור היין של משפחת רוטשילד .

ביוגרפיה
--------

לילי נולדה בפריז בשם אליזבת פלטייר דה שאמבר, למשפחה קתולית עשירה ששורשיה היו באזור בורגונדי. היא צאצאית בין היתר של לורן אוגוסטין פלטייר דה שאמבר, גנרל בצבא נפוליאון. היא הייתה הידועה בשם לילי, והייתה בתם של אוגוסט פלטייר דה שאמבור, ראש עיריית אסקרנול, ואשתו, לבית קמיל מארי קורטואה דסקייב.

בשנת 1923, נישאה אליזבת לג'ונכר, אריסטוקרט בלגי. נולדו להם בן ובת. הבן, אדואר ז'אק מארי אוגוסטין (1924-1984), ובת, פיליפין מתילד קמיל (1933-2014), אביה הביולוגי של פיליפין היה הברון הצרפתי פיליפ דה רוטשילד שהיה בן למשפחת הבנקאות הבולטת והבעלים של אחד הכרמים המפורסמים בצרפת, שאטו מוטון רוטשילד בפאילאק שבמדוק.

ב-22 בינואר 1934, מיד לאחר גירושיה, נישאה אליזבת לפיליפ דה רוטשילד. היא התגיירה, ואת הטקס הדתי ניהל ז'וליאן וייל, הרב הראשי של פריז. בנוסף לבתם, היה לבני הזוג רוטשילד בן, שארל אנרי שנולד ב-1938 ומת בהיותו תינוק בן פחות משנה. זיכרונותיו של פיליפ מתארים את נישואיו לאליזבת כנישואים של תשוקה גדולה אך גם תקופות סוערות וייאוש עצומים. קשייהם של בני הזוג גברו לאחר מות בנם. בסופו של דבר הם נפרדו בזעף, ובשנת 1939 חזרה הברונית להשתמש בשם הנעורים שלה, פלטייר דה שאמבר.

לאחר הכיבוש הגרמני של צרפת במלחמת העולם השנייה, היא ובעלה לשעבר נעצרו על ידי ממשלת וישי והכרם הוחרם. לאחר מכן הם שוחררו, ופיליפ עזב את צרפת, עבר לאנגליה, כדי להצטרף לכוחות צרפת החופשית ולתמוך בשארל דה גול. בשנת 1941, הגסטפו עצר את אליזבת באשמת ניסיון לחצות את קו הגזרה עם אישור מזויף ושלח אותה למחנה הריכוז רוונסבריק, הממוקם כ-50 מייל צפונית לברלין.

עם שובו לצרפת לאחר שחרור בעלות הברית, נודע לפיליפ דה רוטשילד כי הגסטפו גירש את אשתו לשעבר באשמת ניסיון לחצות גבול באמצעות אישור מזויף ושלח אותה למחנה הריכוז רוונסבריק שם מתה. נסיבות מותה נותרו בלתי פתורים אך קרו ככל הנראה ב-23 במרץ 1945.

על פי הדיווחים, אליזבת נפטרה ממגפת טיפוס ברוונסבריק, אם כי זכרונותיו של פיליפ מציינים שהיא הושלכה לתוך תנור מחנה ריכוז, בחיים.

היא הייתה היחידה ממשפחת רוטשילד שנרצחה בשואה או במהלך מלחמת העולם השנייה.

לקריאה נוספת
------------

* Valynseele, Joseph; Mars, Henri-Claude (2004). *Le Sang des Rothschild* (בצרפתית). Paris: ICC Editions.
* Baron Philippe de Rothschild, *Milady Vine*, Jonathan Cape, London, 1984.

קישורים חיצוניים
----------------

ויקישיתוף מדיה וקבצים בנושא **אליזבת דה רוטשילד** בוויקישיתוף

הערות שוליים
------------

1. ↑  Edouard never married, though he adopted his half-sister Simone's son, Baron Paul-Emmanuel Descamps (born 1954), who took the surname de Becker-Rémy
2. ↑  "Mariage", *La Tribune Juive*, February 1, 1935, page 88
3. ↑  *Schiaparelli,* Secrest, Meryle, Alfred A. Knopf, 2014, p. 249-50

|  |  |
| --- | --- |
| בקרת זהויות עריכת הנתון בוויקינתונים | 
* GND: 139295518
* VIAF: 100579887
* WorldCat: viaf-100579887

 |
**שיין וסט** (באנגלית: **Shane West**; נולד ב-10 ביוני 1978) הוא שחקן וזמר-יוצר אמריקאי. מוכר בעיקר בשל משחקו בסדרות הטלוויזיה "ניקיטה" ו-"ER".

ביוגרפיה
--------

שיין וסט נולד בבאטון רוז' שבמדינת לואיזיאנה, ארצות הברית. בנם הבכור של לאה קתרין ודון סניית'. אמו עבדה כעורכת דין ואביו שנולד בג'מייקה היה בעל בית מרקחת. שני ההורים היו גם מוזיקאים והשתתפו בלהקות פאנק רוק. הוריו התגרשו בשנת 1982, כאשר היה בן ארבע. בגיל עשר עבר עם אחיו סימון ואמו לקומפטון, קליפורניה, ומאוחר יותר לנורווק, קליפורניה.
בגיל 15 עבר להתגורר במערב לוס אנג'לס כדי להמשיך את קריירת המשחק בה החל כנער, והתגורר בבית של הסוכן שלו.

הופיע לראשונה בשנת 1995 בעונה הרביעית של סדרת הטלוויזיה "Picket Fences" שם גילם את דמותו של דייב. לאחר מכן התארח בסדרות "קליפורניה דרימס", "הצוות", "מר רודס", "מיגו", "באפי ציידת הערפדים" ו"גולשים בזמן". בשנת 1997, הופיע בסרטים "Get a Clue" ו"תקנות בבית השיכר". בשנת 1999, הופיע לראשונה בתפקיד משמעותי הייתה בסדרת הטלוויזיה "להתחיל מחדש" כששיחק את אלי סמלר למשך 3 עונות בתפקיד ראשי, בנוסף שיחק באותה שנה בסרט "ליברטי הייטס" בבימויו של בארי לוינסון. ב-2000, הופיע בסרטים "כל מה שצריך", "דרקולה 2000" ו"זמן לרקוד". בשנת 2001, שיחק בסרטים "אושן 11" ו"אהבה לאורך כל הדרך".

כיכב, לצד מנדי מור, בסרט "סיפור אהבה בלתי נשכח" (2002), תפקיד עליו קיבל את פרס בחירת הנוער של רשת הטלוויזיה "פוקס". ב-2003 שיחק בסרט "ג'נטלמנים מובחרים" לצדו של שון קונרי. שנה מאוחר יותר הצטרף לסדרת הטלוויזיה הוותיקה "ER" למשך ארבע עונות.

בשנת 2006 שיחק בתור בו בסרט "האח הגדול". 

בשנת 2009, שיחק את בסרטים "קונספירציה הדרגתית", "הדייר" ו"חולות אדומים". 

בשנת 2010, התארח בשני פרקים בסדרה "החיפוש אחר אל דוראדו".
באותה שנה החל לשחק בסדרה "ניקיטה" עד שנת 2013. 

בשנת 2014 שיחק את בתפקיד טום בסרט "שמיים אדומים". באותה שנה החל לככב בסדרת הטלוויזיה העל-טבעית"סיילם", בדמותו של ג'ון אלדן למשך 3 עונות, אותה הפיק וכתב בראנון בראגה. 

בשנת 2019 גילם את דמותו של ביין בעונה החמישית של הסדרה "גות'האם".

בשנת 2022 שיחק לצד ג'ון מלקוביץ' בסרט הקומדיה "*Chariot".*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שיין וסט** |

* שיין וסט, ברשת החברתית אקס (טוויטר)
* שיין וסט, ברשת החברתית אינסטגרם
* שיין וסט, במסד הנתונים הקולנועיים IMDb (באנגלית)
* שיין וסט, באתר AllMovie (באנגלית)
* שיין וסט, באתר Rotten Tomatoes (באנגלית)
* שיין וסט, במסד הנתונים הקולנועיים KinoPoisk (ברוסית)
* שיין וסט, באתר MusicBrainz (באנגלית)
* שיין וסט, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007336906105171
* BNE: XX1545368
* BnF: cb142386875 (data)
* GND: 1016930496
* ISNI: 0000 0001 0969 4385
* LCCN: no2002061988
* MusicBrainz: 830307ec-ae33-4137-9026-057e9eefa74d
* NLP: a0000001823623
* NTA: 251136981
* SUDOC: 200055526
* VIAF: 48898876
* WorldCat: lccn-no2002061988

 |
קברו של רבי יצחק סג"ל לנדא בבית הקברות היהודי העתיק בקרקוב
רבי **יצחק סג"ל לנדא** (ה'תמ"ט, 1689 – כ"ג בתשרי ה'תקכ"ח, 16 באוקטובר 1767) היה רב מגדולי יהדות אשכנז במחצית הראשונה של המאה ה-18. רבן של קהילות יהודיות חשובות: אפטא, זולקווא, לבוב והמחוז, וקראקא.

ביוגרפיה
--------

נולד באפטא לרב צבי הירש לנדא המכונה ר' הירש וויטש, מפרנסי ועד ארבע ארצות. סבו היה הרב יחזקאל פסח לנדא, דיין וחבר ועד ארבע ארצות, חתנו של הרב יצחק חריף מצאצאי רבי יעקב לאנדא בעל האגור. מצד אמו היה צאצא של הרבי רבי העשיל מקראקא. אחיו היה הרב יהודה סגל לנדא, אביו של הרב יחזקאל לנדא, ה"נודע ביהודה".

הרב לנדא היה חתנו של הרב שמחה מנחם בן ברוך יוחנן דוקטור, שלפי המסורת היה רופאו של מלך פולין.

בשנת ה'תפ"א (1721) התמנה כרבה של אפטא היהודית הוא כיהן באפטא מספר שנים עד מינויו בשנת ה'תפ"ט (1729) לרבה של זולקווא ואב בית הדין בה. בשנת ה'תצ"ו (1736) נבחר כאב"ד ורב גליל לבוב ובשנת ה'תקי"ד (1754) כרבה של קראקא ואב בית הדין שלה. בקראקא כיהן עד פטירתו בכ"ג בתשרי ה'תקכ"ח, 16 באוקטובר 1767.

נקבר בבית הקברות היהודי העתיק בקרקוב ועל מצבת קברו נחרת:

> 
> לתוגה נהפכה שמחתנו, גלה כבוד מישראל, נפלה עטרת ראשנו, כבוד הרב הגאון המפורסם מופת דורנו, מו"ה יצחק לאנדא סג"ל אב"ד ור"מ דפה והגליל, לאמונה גבר בארץ, נהג את עמו באמת ובתמים, ויגוע יצחק וימת ויאסף אל עמיו זקן ושבע ימים, ויצא יצחק לשוח בשדה חקל תפוחין רוח אפינו נלכד בשחיתותינו, נפטר אור ליום השישי שמחת תורה תקכ"ח לפ"ק.
> 
> 
> 
> — לוחות זכרון עמוד 36 עיר הצדק עמוד 185
>

פועלו הציבורי והתורני
---------------------

עמד לימין רבי יהונתן אייבשיץ בעת הפולמוס שנוהל נגדו באשמת שבתאות - ואף חתם על חרם נגד ספר שהתקיף את רבי יהונתן.

חידושי תורה פרי עטו שנשתמרו לא ידועים, אך נותרו הסכמות רבות שכתב לספרים. מעט מחידושיו מופיעים בספרות בני דורו ובני הדור שאחריו.

משפחתו
------

לרבי יצחק סג"ל לנדא היו שני בנים: הרב יעקב סג"ל לנדא, כיהן כרבה של טרנופול; והרב צבי יוסף לנדא, כיהן כרבה של גריידיג.

אחד מחתניו היה הרב יוסף סג"ל לנדא, רבן של רוהאטין וחמיילניק, ובנו של רבי יהודה ליב הלוי לנדא אב"ד לבוב. בן חתנו זה הוא הרב ישראל יונה לנדא מקמפנו, מחבר "עין הבדולח" ו"מעון הברכות". חתן נוסף היה ר' משה אב"ד סטאניאו. חתן מפורסם אחר היה ר' ברוך פרנס, נכדתו נישאה לרב ברוך תאומים-פרנקל מלייפניק.

לקריאה נוספת
------------

* אהרן ולדן, **הרב מו"ה יצחק סג"ל לאנדא** בתוך: **שם הגדולים החדש**, ורשה תרכ"ה. מערכת י' פריט ר"ל.

קישורים חיצוניים
----------------

* יצחק לנדא, במהדורת 1901–1906 של האנציקלופדיה היהודית (באנגלית)

הערות שוליים
------------

1. ↑  הנקרא "ר' יחזקאל פִּסֵּחַ" על שם שהיה חיגר, צבי יחזקאל מיכלסון, **קונטרס מטה לוי**, נספח ל**עין הבדולח**, פיעטרקוב תרס"א, דף ז ע"ב, באתר היברובוקס.
2. ↑  נוסח החרם נדפס בספר "לוחות עדות" (אלטונה תקט"ו) ומצוטט רבות בידי רבנים אחרים שדבריהם כונסו לספר זה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522151205171
* VIAF: 310737463
* WorldCat: viaf-310737463

 |
בגרף יש מספר זוגי של צמתים (הצמתים 2, 4, 5, 6) בעלי דרגה אי זוגית. וסכום הדרגות של הצמתים הוא 14=2+3+2+3+3+1 שהוא פעמיים מספר הקשתות
**למת לחיצות הידיים** קובעת כי במסיבה שבה חלק מהאנשים לוחצים ידיים, כמות האנשים שלחצו ידיים מספר אי זוגי של פעמים חייבת להיות זוגית. ללמה שימושים בתורת הגרפים, וממנה נובע כי בכל גרף לא מכוון קיימים מספר זוגי של צמתים שדרגתם אי זוגית. הלמה היא תוצאה של **נוסחת סכום הדרגות** (נקראת גם: **משפט הדרגה** או **משפט הדרגות**) לפיה לכל גרף G מתקיים: {\displaystyle \sum \_{v\in V}deg(v)=2|E|}. שתי התוצאות אלו הוכחו על ידי לאונרד אוילר במאמרו על בעיית הגשרים של קניגסברג שהיווה את הבסיס לתורת הגרפים.

הצמתים בעלי דרגה אי זוגית נקראים לפעמים **צמתים אי זוגיים** או **קודקודים אי זוגיים**, ולפי המינוח הזה נוכל לומר שהלמה קובעת שבכל גרף לא מכוון יש מספר זוגי של צמתים אי זוגיים.

הוכחה
-----

נוכיח קודם את נוסחת סכום הדרגות ובאמצעותה נוכיח את הלמה:

נספור בשתי דרכים שונות את מספר הזוגות {\displaystyle (v,e)} כאשר e מסמל קשת ו-v הוא צומת ש-e יוצאת ממנו, כל צומת v נמצא ב-{\displaystyle deg(v)} זוגות (שכן יוצאות מהצומת {\displaystyle deg(v)} קשתות), לכן מספר הזוגות הוא סכום כל דרגות הצמתים בגרף. אולם, ניתן לספור גם לפי הקשתות, כל קשת e נמצאת ב-2 זוגות (עם כל אחד מהקצוות של e), ולכן מספר הזוגות הוא גם פעמיים מספר הקשתות. כלומר קיבלנו את השוויון {\displaystyle \sum \_{v\in V}deg(v)=2|E|}.

נוכיח באמצעות השוויון הקודם את הלמה:

נניח בשלילה שיש מספר אי זוגי k של צמתים אי זוגיים בגרף לא מכוון כלשהו, סכום כל הדרגות של הצמתים האי זוגיים הוא אי זוגי (כיוון שחיברנו מספרים אי זוגיים מספר אי זוגי של פעמים), סכום הדרגות של הצמתים בעלי דרגה זוגית הוא זוגי (חיבור מספרים זוגיים תמיד יוצא מספר זוגי). לכן {\displaystyle \sum \_{v\in V}deg(v)} הוא מספר אי זוגי (כחיבור של מספר זוגי ומספר אי זוגי). אבל מתקיים {\displaystyle \sum \_{v\in V}deg(v)=2|E|}. בסתירה לכך שצד שמאל של השוויון הוא אי זוגי, ולכן מספר הצמתים האי זוגיים בכל גרף לא מכוון הוא זוגי.

גרפים רגולריים
--------------

מנוסחת סכום הדרגות נקבל שלכל גרף r-רגולרי בעל n צמתים יש {\displaystyle nr/2} קשתות. אם r אי זוגי, מספר הקשתות בגרף חייב להתחלק ב-r. כלומר, אם r אי זוגי בגרף יש מספר זוגי של צמתים.

גרפים אינסופיים
---------------

גרף אינסופי שלא מקיים את למת לחיצת הידיים
הלמה אינה נכונה בעבור גרפים אינסופיים, וזאת גם אם בגרף ישנם רק מספר סופי של צמתים בעלי דרגה אי זוגית. לדוגמה, לגרף שרוך עם נקודת קצה אחת יש רק צומת יחיד עם דרגה אי זוגית, בניגוד ללמה.

הערות שוליים
------------

1. ↑  E מציין את מספר הקשתות, V מציין מספר הצמתים של G ו-{\displaystyle deg(v)} מציין את הדרגה של הצומת v
2. ↑  Aldous, Joan M.; Wilson, Robin J. (2000), "Theorem 2.2", *Graphs and Applications: an Introductory Approach*, Undergraduate Mathematics Series, The Open University, Springer-Verlag, p. 44, ISBN 978-1-85233-259-4
**Starstreak** הוא טיל קרקע-אוויר בריטי קצר טווח שיכול לשמש כמערכת הגנה אווירית ניידת לאדם (MANPADS) או לשימוש במערכות כבדות יותר. הוא מיוצר על ידי Thales Air Defense (לשעבר Shorts Missile Systems) בבלפסט, צפון אירלנד. הוא ידוע גם בשם Starstreak HVM (טיל מהירות גבוהה). לאחר השיגור, הטיל מאיץ ליותר מ-4 מאך, מה שהופך אותו לטיל הקרקע-אוויר קצר הטווח המהיר ביותר שקיים. לאחר השיגור הוא משגר שלוש תחמושות משנה, הרוכבות על קרן לייזר, מה שמגדיל את הסבירות לפגיעה מוצלחת במטרה. סטארסטריק בשירות הצבא הבריטי מאז 1997. בשנת 2012 Thales השיק מחדש את המערכת כ- **ForceSHIELD** .

פיתוח
-----

 הטיל בשימוש באימונים ב- Dartmoor, אנגליה;

רק אחד משלושת הטילים נורה
 טיל Starstreak מוצג בתערוכת אפריקה אווירית וחלל והגנה, ספטמבר 2006
פיתוח הטיל החל בשנות השמונים המוקדמות (1980).

הפיתוח החל לאחר הערכה שהראתה שטילים הטסים במהירות גבוהה עומדים בדרישות ויכולים להחליף גם טילי כתף שנמצאו בשימוש באותה העת.

הערות שוליים
------------

1. 1 2  Chuter, Andrew (14 בינואר 2014). "Indonesia Purchases Air Defense System From Thales". Defense News. אורכב מ-המקור ב-20 בינואר 2014. `{{cite web}}`:  (עזרה)
חתימתו של שוברט על השמינייה בפ' (D. 803)
**השמינייה בפה מז'ור**, דויטש 803 הולחנה על ידי פרנץ שוברט במארס 1824. היא הוזמנה על ידי נגן הקלרינט הנודע פרדיננד טרויר ונכתבה באותה תקופה של שתיים מיצירותיו הקאמריות הגדולות האחרות של שוברט, רביעיות המיתרים 'רוזמונדה' ו'המוות והעלמה'.

מִבְנֶה
-------

ביצוע היצירה נמשך כמעט שעה.

לשמינייה שישה פרקים:

1. *אדג'יו – אלגרו – Più אלגרו*
2. *אדג'יו*
3. *אלגרו ויוצ'ה – טריו – אלגרו ויוצ'ה*
4. *אנדנטה - וריאציות.* *Un poco più mosso – Più lento*
5. *מנואט.* *אלגרטו – טריו – מנואט – קודה*
6. *אנדנטה מולטו – אלגרו – אנדנטה מולטו – אלגרו מולטו*

בשמינייה משתתפים קלרינט, בסון, קרן יער, שני כינורות, ויולה, צ'לו וקונטרבס. הרכב זה דומה להרכב של השביעייה של בטהובן, בתוספת כינור שני.

רקע
---

טרוייר ביקש משוברט לכתוב יצירה דומה לשביעייה של בטהובן והלחין את השמינייה בתחילת 1824. היצירה בוצעה לראשונה בביתו של המעסיק של טרוייר, הארכידוכס רודולף (ששלישיית הארכידוכס של בטהובן מוקדשת לו). בביצוע הבכורה של השמינייה השתתפו כמה מהנגנים שניגנוו לראשונה את השביעייה.

ניתוח
-----

המבנה הבסיסי של הפרקים דומה לזה של השביעייה של בטהובן.

הנושא של הפרק הראשון נגזר משירת הנודד *Der Wanderer* של שוברט. הווריאציות של הפרק הרביעי מבוססות על נושא מתוך ה-Singspiel *Die Freunde von Salamanka* של שוברט.

קישורים חיצוניים
----------------

ויקישיתוף מדיה וקבצים בנושא **השמינייה של שוברט** בוויקישיתוף
* תווים לשמינייה בפרויקט ספריית התווים הבינלאומי
* ביצוע של השמינייה בכלים מודרניים על ידי המוזיקאים ממרלבורו ממוזיאון איזבלה סטיוארט גרדנר בפורמט MP3

הערות שוליים
------------

1. ↑  Octet (Gibbs, Christopher (1997). The Cambridge Companion to Schubert. Cambridge Companions to Music. Cambridge University Press. pp188-190

|  |  |
| --- | --- |
| בקרת זהויות עריכת הנתון בוויקינתונים | 
* GND: 300141254
* LCCN: n81015443
* MusicBrainz work: bf3ec57f-e93d-40d1-8ff0-824a8ab63de8
* WorldCat (עם LCCN): n81-015443

 |
**ויאצ'סלב ויקטורוביץ' וולודין** (ברוסית: **Вячеслав Викторович Володин**;‏ 4 בפברואר 1964, מחוז סראטוב) הוא מדינאי רוסי, המכהן כיו"ר הדומה הממלכתית של הפדרציה הרוסית, הבית התחתון של הפרלמנט הרוסי מאז נבחר ב-25 בספטמבר 2016 לעמוד בראש המושב השביעי של הדומה, שנבחר ב-18 בספטמבר 2016, בבחירות לדומה. ב-7 באוקטובר 2021 נבחר לקדנציה שנייה ברוב של 80%.

ביוגרפיה
--------

נולד בפברואר 1964 בכפר אלכסייבקה במחוז המשנה חוואלין שבמחוז סראטוב למשפחה מרובת ילדים. אמו הייתה מורה, אח אחד שלו שירת בצבא במשך שנים רבות ואחותו עובדת בחברת ייעוץ, שניהם חיים בסראטוב. לאחר סיום לימודיו התקבל ללימודים במכון ברטוב למיכון חקלאי (СИМСХ). ב-1985 היה לחבר במפלגה הקומוניסטית והשלים לימודיו ב-1986. בעת לימודיו התעסק בפעילות חברתית.

מ-1986 עבד כמרצה במכון. בשנת 1990 נבחר כחבר המועצה העירונית של סראטוב ומ-1992 היה לסגן יושב ראש הדומה המחוזית של סראטוב. ב-1995 השלים לימודיו באקדמיה הרוסית לשירות המדינה שתחת נשיא רוסיה ובשנת 1996 מונה לסגן מושל מחוז סראטוב. לאחר שהסתכסך עם המושל, דמיטרי איאצקוב החליט לפרוש משירות המדינה ועזב למוסקבה לעסוק בעסקים ולאחר מכן הצטרף לתנועת מולדת, שהוקמה על ידי ראש עיריית מוסקבה, יורי לוז'קוב.

ב-1996 למד במכון המשטרה בסנקט פטרבורג. ב-1999 נבחר כחבר הפרלמנט מטעם מפלגת "מולדת - רוסיה כולה" והיה לחבר במושב השלישי של הדומה הממלכתית של הפדרציה הרוסית. היה לסגן יו"ר המפלגה וליו"ר הסיעה הפרלמנטרית. במהלך בחירות 2003 נבחר שוב כחבר פרלמנט, מטעם מחוז הבחירה מספר 156 בלאקובסקי לאחר שזכה לתמיכת 82% מהבוחרים וכיהן כסגן ראשון ליו"ר סיעת רוסיה המאוחדת.

משנת 2005 ועד ספטמבר 2011, היה למזכיר נשיאות המועצה הכללית של מפלגת רוסיה המאוחדת. בשנת 2007 נבחר שוב כחבר פרלמנט ועד אוקטובר 2010 כיהן כסגן יושב ראש הדומה הממלכתית. באוקטובר 2010 מונה לסגן ראש ממשלת רוסיה — מזכיר הממשלה במקום סרגיי סוביאנין שמונה לתפקיד ראש עיריית מוסקבה. בדצמבר 2011 מונה לסגנו הראשון של ראש סגל הקרמלין. במהלך הבחירות לנשיאות רוסיה 2012 היה חבר בצוות ממטה הבחירות של ולדימיר פוטין.

בבחירות 2016 נבחר מטעם רוסיה המאוחדת כחבר בפרלמנט ובספטמבר 2016 פוטין הציע למנות לתפקיד יושב ראש הדומה הממלכתית של הפדרציה הרוסית. הצעתו נתמכה על ידי מפלגות הפרלמנט מועמדותו אושרה על ידי נציגי רוסיה המאוחדת לקראת מינויו בישיבת המליאה הראשונה שנערכה ב-5 באוקטובר 2016. ב-7 באוקטובר 2021, לאחר הבחירות לדומה הממלכתית, נבחר מחדש לקדנציה נוספת בהצבעה שנערכה במסגרת ישיבת המליאה הראשונה של הדומה השמינית, ברוב של 80%.

קישורים חיצוניים
----------------

ויקישיתוף מדיה וקבצים בנושא **ויאצ'סלב וולודין** בוויקישיתוף
* ויאצ'סלב וולודין, ביישום טלגרם
* ויאצ'סלב וולודין, ברשת החברתית VK
* ויאצ'סלב וולודין, סרטונים בערוץ היוטיוב
* גרסת ארכיון לאתר הרשמי (2010)
* ביוגרפיה על פי אלכסיי מקרקין (ברוסית)

|  |  |  |
| --- | --- | --- |
| **הקודם**:**סרגיי נארישקין** | **יושב ראש הדומה הממלכתית5 באוקטובר 2016 —** | **הבא**: |

|  |  |
| --- | --- |
| בקרת זהויות עריכת הנתון בוויקינתונים | 
* GND: 133597040
* ISNI: 0000 0000 2794 7086
* VIAF: 3667081
* WorldCat: viaf-3667081

 |
**גרשון בער ג'ייקובסון** (נכתב פעמים: **יעקובסון**; ט"ו בסיוון תרצ"ד, 30 במאי 1934 – כ' באייר תשס"ה, 29 במאי 2005) היה עיתונאי אמריקאי חסיד חב"ד, מייסד ועורך העיתון אלגעמיינער זשורנאל.

ביוגרפיה
--------

נולד במוסקבה לפריידא ולסימון יעקובשווילי. מוצא משפחת יעקובאשוילי הוא מהעיר כוטאיסי שבגאורגיה כילד נאסר אביו על ידי הק.ג.ב. והוגלה לסיביר, בילדותו נשלח ללמוד בבית ספר הקומוניסטי מחשש השלטונות, אך בשעות הצהריים היה לומד עם מורה פרטי לימודי יהדות. עם פרוץ מלחמת העולם השנייה ברח עם אמו ואחיו ללנינגרד, ומשם לסמרקנד משם עברו את הגבול לאזור בשליטת רוסיה. לאחר המלחמה שוחרר אביו ויצאו מרוסיה עם קבוצה גדולה של חסידי חב"ד לצרפת שם הקימו את ישיבת תומכי תמימים בברינואה, והחל ללמוד שם.

בשנת תשי"ב עברו המשפחה לטורונטו, שם נפטרו הוריו, שם קיבל תואר ראשון מאוניברסיטת טורונטו ותואר שני מבית הספר לעיתונאות לתארים מתקדמים באוניברסיטת קולומביה. לאחר זמן עבר עם אחיו ללמוד בישיבת תומכי תמימים המרכזית 770.

בשנת תשט"ו נישא לצביה ליפסקר, לאחר החתונה הוצעה לו משרה בעיתון כתב בעיתון "מארגן זשורנאל" ולאחר קבלת ברכת רבו החל לעבוד בעיתון, באותו תקופה יצא בארצות הברית שני עיתונים בשפת היידיש "מארגן זשורנאל" ו"טאג", בשלב מסוים הם התמזגו יחדיו ונקרא "טאג מארגן זשורנאל", ב-1971 עיתון טאג מארגן זשורנאל נסגר, והוא החל להוציא את העיתון אלגעמיינער זשורנאל שהחל לצאת בשפת ביידיש כשהוא משמש כעורך ראשי. בתחילת שנות ה-60 הצטרף לעיתון ידיעות אחרונות ככתב בניו יורק במקומו של הסופר אלי ויזל ששימש עד אז כעיתונאי מטעמם.

בשנת תשכ"ח (1968) לאחר מלחמת ששת הימים הוא נסע כעיתונאי לביקור במצרים.

כעורך ראשי באחד העיתונים החשובים ביותר של יהדות ארצות הברית היה מוזמן לאסיפות רבות.

נפטר בשנת תשס"ה, ונקבר בניו יורק בבית הקברות מונטיפיורי, ולו שלושה בנים ושתי בנות. בנו הרב סימון ג'ייקובסון הוא המנהל והמוציא לאור ובנו הרב יוסף יצחק ג'ייקובסון עורך את העיתון בשפת היידיש.

לקריאה נוספת
------------

* "פעם התביישו, היום לא מתביישים", בעיתון בית משיח מס' 232 עמ' 32-37

קישורים חיצוניים
----------------

* אלי ויזל באירוע לזכר עורך ה"אלגעמיינער זשורנאל" אתר col כ"ט סיון תשס"ז

הערות שוליים
------------

1. ↑  גרשון ג'ייקובסון, 70, מייסד ועורך כתב העת היידיש, מת באתר הניו יורק טיימס (באנגלית)
2. ↑  שלוש עצות באתר צעירי חב"ד
3. ↑  שלמה שמיר, מת גרשון יעקבסון, מהבולטים בעיתונות היידית עיתון הארץ, 1.6.2005
**אוגוסט נטרר** (בגרמנית:  **August Natterer**‏; 3 באוגוסט 1868 – 7 באוקטובר 1933), הידוע גם בשם נטר, היה אמן גרמני שסבל מסכיזופרניה.

ביוגרפיה
--------

אוגוסט נטרר, שהפסיכיאטר שלו נתן לו את הכינוי הבדוי נטר כדי להגן עליו ועל משפחתו מפני הסטיגמה החברתית שקשורה באותה תקופה למחלות נפש, נולד ב-3 באוגוסט 1868 בשורנרייט ליד רבנסבורג, גרמניה, בן לפקיד, והצעיר מבין תשעה ילדים. נטרר למד הנדסה, התחתן, טייל רבות והייתה לו קריירה מצליחה כחשמלאי, אך לפתע נקלע לפנטזיות והתקפי חרדה. באפריל 1907 היה לו הזיה מרכזית של פסק הדין האחרון שבמהלכה כ-"10,000 תמונות הבזיקו במוחו חצי שעה". הוא תיאר זאת כדלקמן:

ראיתי נקודה לבנה קרובה לעננים - כל העננים נעצרו - ואז הכתם הלבן הלך ונעמד כמו לוח בשמיים. על אותו הלוח או על המסך או על הבמה הופיעו תמונות מהירות והבזקים אחריהן, כ -10,000 תוך חצי שעה ... אלוהים עצמו הופיע. בין חזיונות העולם הוא ראה: תמונות מלחמה, יבשות, אנדרטאות, טירות יפהפיות, תפארת העולם - אבל כל אלה היו תמונות על-טבעיות. הן היו תמונות גדולות כעשרים מטרים לפחות, ברורות לצפייה, כמעט ללא צבע כמו בצלומים ... התמונות היו ההתגלות של פסק הדין האחרון. המשיח לא יכול היה להגשים את הישועה מכיוון שהוא נצלב מוקדם ... אלוהים גילה לי אותם כדי להשיג את הישועה.

התקפים אלה הביאו אותו לניסיון התאבדות וכניסה לראשונה למוסד לחולי נפש שם בילה הרבה במהלך עשרים ושש השנים הנותרות בחייו. נטרר טען לאחר מכן כי הוא ילדו הבלתי לגיטימי של הקיסר נפוליאון הראשון ו"גואל העולם". החזון נתן לו השראה להפקה אינטנסיבית של רישומים, שכולם מתעדים תמונות ורעיונות שראה בחזון.

אוגוסט נטרר נפטר מאי ספיקת לב במוסד ליד רוטוויל בשנת 1933.

יצירה
-----

נטרר היה אחד ה"מאסטרים הסכיזופרניים "כך כינה אותו הנס פרינהורן בעבודתו שהגדירה את תחום "אומנותם של חולי נפש". הרישומים שלו הם ניסיונות לתפוס את "10,000 התמונות" של ההזיות מאותו היום. הם תמיד מועברות בסגנון ברור ואובייקטיבי, כמו בציור טכני, אולי בגלל הרקע שלו כחשמלאי.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אוגוסט נטרר** בוויקישיתוף

הערות שוליים
------------

1. ↑  August Natterer | Raw Vision Magazine, rawvision.com
2. ↑  Greg Bottoms, **The Colorful Apocalypse: Journeys in Outsider Art**, ReadHowYouWant.com, 2011-05-26, ISBN 978-1-4596-1432-1. (באנגלית)
3. ↑  Duponis janine dupont arts court at duponis.com (ארכיון)
4. ↑  August Natterer, 1868–1933 – UK Disability History Month (באנגלית אמריקאית)
5. ↑  Katharine Conley; Pierre Taminiaux (2006). Surrealism and Its Others. Yale University Press. p. 132.

|  |  |
| --- | --- |
| בקרת זהויות עריכת הנתון בוויקינתונים | 
* GND: 123230187
* ISNI: 0000 0000 6683 0542
* LCCN: nr2002002002
* MusicBrainz: 8a3a53ba-55c8-4dc7-8135-81fc48fe1391
* SUDOC: 126658846
* ULAN: 500125107
* VIAF: 55049997
* WorldCat: lccn-nr2002002002

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אוגוסט נטרר"**.
פירוש נוסף ערך זה עוסק בתואר אצולה בריטי. אם התכוונתם לסוג תה, ראו תה ארל גריי.

**רוזן גריי** (באנגלית: **Earl Grey**, או ארל גריי) הוא תואר רוזנות המקושר לאחוזת הוויק של משפחת האצולה גריי בממלכה המאוחדת. 

התואר ניתן בשנת 1806 לגנרל צ'ארלס גריי כחמש שנים לאחר שניתן לו תואר ברון (**Baron Grey**) (ברונות הולוויק בנורת'מברלנד) ולאחר שניתן לו תואר ויקונט הוויק (**Viscount Howick**). בנו, צ'ארלס גריי השני, היה חבר המפלגה הוויגית וכיהן כראש ממשלת בריטניה בין השנים 1830–1834 בהם נחקק חוק הרפורמה הגדול של 1832. בנו צ'ארלס גריי, רוזן גריי השני, קיבל את תארו לאחר מותו, ונכדו, הנרי גריי קיבל את התואר אחריו. הנרי גריי היה אף הוא חבר המפלגה הוויגית, וכיהן כשר המלחמה והמושבות בין השנים 1846–1852. לאחר מותו של הנרי גריי עבר התואר לאחיינו, אלברט גריי, אשר כיהן כמושל קנדה בין השנים 1904–1911. בנו של אלברט גריי, צ'ארלס גריי, רוזן גריי החמישי היה איש צבא, ובהיעדר בנים, לאחר מותו עבר התואר לאחיינו מדרגה שנייה ריצ'רד גריי, הנושא בתואר זה כיום.

ברונות גריי הנמצאת באזור הוויק שבמחוז נורת'מברלנד הוקמה בשנת 1746 עבור הנרי גריי, שכיהן כשריף העליון של נורת'מברלנד מאז שנת 1738. המשפחה הייתה משפחת אצולה ותיקה שהתגוררה באזור, וצ'ארלס גריי היה הצאצא השמיני של ג'ון גריי, הרוזן טנקרוויל (תואר אצולה שניתן לו בשנת 1418), והצאצא החמישי של ויליאם גריי, הברון הראשון של ווארק (William Grey, 1st Baron Grey of Warke).

התה ארל גריי נקרא על שם צ'ארלס, הארל השני מגריי, וכן גביע גריי נקרא על שם אלברט גריי.

ראו גם
------

* תה ארל גריי
* בית גריי

קישורים חיצוניים
----------------

ויקישיתוף מדיה וקבצים בנושא **רוזן גריי** בוויקישיתוף
**סקסטיוס ניגר** (**Sextius Niger**; המחצית הראשונה של המאה ה-1 לספירה) היה סופר רומאי שכתב על פרמקולוגיה בזמן שלטונו של אוגוסטוס קיסר או מעט מאוחר יותר. ייתכן והוא זהה לבנו של הפילוסוף קווינטוס סקסטיוס (אנ'), שהמשיך את האסכולה הפילוסופית שלו (אנ').

חייו ויצירתו
------------

דיוסקורידס (בתמונה) השתמש בסקסטיוס ניגר כמקור לחיבור הפרמקולוגי שלו.
מתוך דבריהם של פדניוס דיוסקורידס ופליניוס הזקן, המזכירים את חיבורו, ניתן לקבוע את זמן כתיבתו לתקופה שאחרי שיובה השני, מלך מאוריטניה, כתב את מאמרו על החלבלוב, שדיוסקורידס ופליניוס הכירו מניגר, ולפני שפליניוס עצמו כתב את חיבורו, תולדות הטבע. כלומר: בין סוף המאה ה-1 לפנה"ס ועד המחצית הראשונה של המאה ה-1 לספירה. קייליוס אורליאנוס (אנ')‏ (acut. 3, 16, 134) מאפשר לנו לצמצם עוד יותר את התאריך האפשרי, בכך שציין אותו כחברו של טוליוס באסוס (Tullius Bassus), המצוטט על ידי סקריבוניוס לארגוס (121); מאחר שסקריבוניוס כתב בין תחילת שנות ה-40 לאמצעם, זה מצמצם את תקופתו ללפני שנת 40.

חיבורו הפרמקולוגי נכתב ביוונית ועל פי ארוטיאנוס שמו היה περὶ ὕλης ("על חומר", "על חומרים [רפואיים]"). דיוסקורידס מכנה אותו תלמידו של אסקלפיאדס איש ביתיניה ומדבר באופן פוגע עליו ועל אחרים מאותה אסכולה על חוסר תשומת לב בחקירת התרופות שהם ממליצים עליהן.
הוא מציין דוגמאות לאמירות של ניגר שלטענתו לא נבדקו, ובהן שאלווי מופק בארץ יהודה.
למרות הזלזול הזה, נראה ברור שניגר היה מקור עיקרי עבור דיוסקורידס כפי שהיה גם עבור פליניוס. ספרים רבים של פליניוס כוללים רצפים ארוכים בעלי דמיון רב לדיוסקורידס; ולגבי כל הספרים הללו פליניוס מציין את ניגר כאחד ממקורותיו. בניגוד לדיוסקורידס, פליניוס כותב על ניגר בהערכה רבה ומכנה אותו "סופר רפואי שקדן מאד" ("diligentissimus medicinae"), וגם קלאודיוס גלנוס העריך אותו מאוד. חיבורו עסק בהשפעות התרופתיות על צמחים ובעלי חיים; את הקשר שלו לאמונות עממיות ניתן לראות בהערותיו על בעלי זנב: "סקסטיוס אומר שתשוקה מינית מוגברת על ידי אכילתם, אם הם נשמרים בדבש לאחר שהוסרו מהם האיברים הפנימיים, הראש והרגליים, אולם הוא מכחיש שניתן לכבות איתם אש".

רבים סבורים שסקסטיוס ניגר היה גם פילוסוף, בנו של קווינטוס סקסטיוס ויורשו כראש אסכולה לפילוסופיה שפרחה לזמן קצר סביב זמנו של אוגוסטוס, אולם גוועה עד לזמנו של סנקה. לאסכולה היה דמיון מסוים לסטואיזם, והיא המליצה על צמחונות; למרות שסקסטיוס האב כתב ביוונית, לפילוסופיה היה אופי רומאי.

הערות שוליים
------------

1. ↑  מנחם שטרן - Menahem Stern, **Greek and Latin Authors on Jews and Judaism**, Jerusalem, 1976, Vol. I, LVIII. Sextius Niger, p. 374
2. ↑  Dioscorides, **De Materia Medica**, I, Praefatio, 3

|  |  |
| --- | --- |
| בקרת זהויות עריכת הנתון בוויקינתונים | 
* GND: 102405948
* VIAF: 399154
* WorldCat: viaf-399154

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סקסטיוס ניגר"**.
אין לבלבל עם אין לבלבל ערך זה עם הערך "אנגלו-סקסונים".

**אנגלו-סכסון** היא רשת שיווק ותיווך נדל"ן ישראלית. לחברה יש כ-500 יועצי נדל"ן וסוכנים, הפעילים בכ-80 סניפים. הרשת משווקת ומתווכת בתים, דירות, קרקעות, שטחים חקלאיים, דירות יוקרה, משרדים, מבני תעשייה, חנויות, שטחי מסחר ומחסנים.

היסטוריה
--------

החברה הוקמה בשנת 1964 (בשדרות רוטשילד בתל אביב) על ידי דייב בלומברג, עולה חדש מדרום אפריקה. ורנר לובל הצטרף אליו כעבור 5 שנים, בשנת 1969, ושימש כמייסד שותף לסניפי ירושלים והדרום. לובל מחזיק בזיכיון של סניפי ירושלים ושותף (מיעוט) ברשת.

בשנת 1977 גדלה הרשת ל-20 סניפים ובשנת 1992, כשהגיעה הרשת ל־30 סניפים, מכר בלומברג את חלקו לחברת אפריקה-ישראל ולמגדל. בשנת 2006 רכשה אפריקה ישראל את החזקותיה של מגדל (49%) ברשת תמורת כ-7.5 מיליון שקל והפכה לבעלת השליטה המלאה.

בשנת 2010 רכש רונן שטרית את השליטה ברשת מחברת אפריקה-ישראל.

בשנת 2022 רכשה טריגו חברה להשקעות ושיווק נדל"ן בע"מ את השליטה משטרית.

בשת 2023 הפך עו"ד נובוטני רון לבעל השליטה בחברה.

הרשת גם הקימה את מכללת אנגלו סכסון, העוסקת בתחום לימודי התיווך והנדל"ן בישראל. צוות המרצים מורכב מעורכי דין, מומחי תוכן, יועצי שיווק ועוד. למכללה סניפים ב-16 ערים.

במשך כ-10 שנים כיהנה עדינה חכם כמנכ"לית הרשת, וביוני 2017 הוחלפה על ידי ליליה נחמן..

נכון ל-2019 הרשת מונה 80 סניפים עם כ־500 יועצי נדל"ן, סוכנים וזכיינים. עיקר העיסוק של החברה הוא מכירה וקנייה של נכסים למגורים יד 2.

בנוסף, במטה אנגלו-סכסון קיימות גם חטיבות ארציות לנכסים מסחריים, נכסים חדשים (יד ראשונה) ועסקים פעילים למכירה ולקניה..

* **חטיבה לשיווק פרויקטים** – משווקת פרויקטים חדשים, תוך שיתוף פעולה עם קבלנים בארץ, אנשי מקצוע רלוונטיים וחברות בנייה.
* **חטיבה מסחרית ארצית** – משווקת נכסים מסחריים כדוגמת משרדים, חנויות ושטחים לבנייה מסחרית.
* **חטיבת תיווך עסקים** – מתווכת בין יזמים או מעוניינים לרכוש עסק פעיל לבין בעלי עסקים פעילים. היועצים בחטיבה מחפשים הזדמנויות עסקיות.

קישורים חיצוניים
----------------

* אתר האינטרנט הרשמי של אנגלו-סכסון

הערות שוליים
------------

1. ↑  שרית גל, בונים על זכיינות, הארץ, מוסף זכיינות ינואר 2019,עמוד 7
2. ↑  אורי חודי, אפריקה ישראל מוכרת את רשת התיווך אנגלו סכסון, באתר כלכליסט, 15 באוקטובר 2009
3. ↑  אורי חודי, העסקה הושלמה: אפריקה מכרה את אנגלו סכסון תמורת 20 מיליון שקל, באתר כלכליסט, 29 בדצמבר 2009
4. ↑  רז סמולסקי, זכיין אנגלו סכסון - רונן שיטרית - רכש את רשת תיווך הנדל"ן מאפריקה ישראל, באתר TheMarker‏, 15 באוקטובר 2009
5. ↑  על המכללה ללימודי נדל"ן, באתר אנגלו-סכסון
6. ↑  סניפי המכללה, באתר אנגלו-סכסון
7. ↑  משה ליכטמן, ‏עדינה חכם פורשת ממנכ"לות אנגלו סכסון; ליליה נחמן מנכ"לית, באתר גלובס, 22 במאי 2017
8. ↑  יעל גל-און, רונן שטרית: "לא כל אחד בנוי להיות זכיין נדל"ן, ההכשרה היא המפתח להצלחה", באתר כלכליסט, 17 באפריל 2018
9. ↑  חטיבות ארציות, באתר אנגלו-סכסון
10. ↑  אנגלו סכסון עסקים
**משחק וידאו שיתופי**, **משחק שיתופי** או **משחקיות שיתופית** (באנגלית: **Cooperative gameplay**; מכונה בקיצור גם **Co-Op** או **Coop**) הוא תכונה במשחקי וידאו המאפשרת לשחקנים לשתף פעולה כחברים בקבוצה אחת נגד יריבי בינה מלאכותית, כך שהצלחתו של שחקן אחד היא הצלחת כולם. סגנון משחק זה שונה, ואף נחשב למנוגד למידה מסוימת, מסוגי משחקים מרובי משתתפים אחרים, בהם השחקנים מתחרים זה בזה, ועליהם, בדרך כלל להכשיל זה את זה כדי להצליח.

תכונה זו מזוהה עם משחקי מלחמה, ועשויה לאפשר לשחקנים לסייע זה לזה בדרכים רבות, כמו החלפת חפצים, ריפוי הדדי, מתן אש חיפוי בחילופי אש, או ביצוע תמרונים משותפים שמטרתם לחזק את עוצמתו של חבר קבוצה מסוים. ישנם משחקים שבהם ניתנת לשחקן אפשרות לשחק לבדו או כחלק מקבוצה, ואם מספר השחקנים עולה, כך עולה גם רמת הקושי של המשחק.

משחקים שיתופיים יכולים להתבצע בחיבור מקומי של שחקנים הנמצאים באותו המקום, או בין שחקנים הנמצאים במקומות מרוחקים ונפגשים ביניהם על גבי האינטרנט. לרוב, חיבור באופן מקומי יעיל יותר מפני שהוא חוסך בעיות הנגרמות בשל חיבורי אינטרנט לקויים ובשל מרחקים גדולים. לדוגמה, אם המשחק מופעל משרת ישראלי ושחקן מארצות הברית יתחבר אליו, ייתכן ויחווה לאגים, שהם ניתוקים מזדמנים ברציפות המידע שמגיע מהאינטרנט. מסיבה זו, מומלץ לשחק לפי אזורים: EU - אירופה, המזרח התיכון, רוסיה והסביבה. NA - צפון אמריקה, מקסיקו. JP - המזרח הרחוק. AUS - אוסטרליה, ניו זילנד.

מחקר מאוניברסיטת חיפה והאוניברסיטה הפתוחה השווה בין השפעתם של משחקים מלחמה שיתופיים על שחקנים לעומת משחקים מלחמה תחרותיים. שחקנים ששיחקו במשחק השיתופי תיארו עלייה במספר החברים ובכמות האינטראקציות החברתיות שנוצרות במהלך המשחק. שתי הקבוצות דווחו שהמשחק סייע להם לפרוק מתח ועזר להם להיות רגועים יותר בחיים שמחוץ למשחק. עם זאת, שתי הקבוצות הראו סימנים של התמכרות לגבי השימוש במשחק. מחקר נוסף (דובי, עדן ועשת-אלקלעי, 2012 ; Eden & Eshet-Alkalai, 2014) הראה שרמת התוקפות של השחקנים ששיחקו משחק תחרותי עולה לאחר המשחק, לעומת רמת התוקפנות של השחקנים ששיחקו במשחקים השיתופיים, שיורדת.

משחקים לדוגמה בעלי Co-Op
------------------------

* Left 4 Dead
* פורטל 2
* Sniper: Ghost Warrior
* FIFA

הערות שוליים
------------

1. 1 2 3  משחקים דיגיטליים אלימים מנקודת מבטם של שחקנים, באתר האוניברסיטה הפתוחה
**כוח וידאו** (באנגלית: **The Power Team**) היא סדרת אנימציה בת 26 פרקים שהופקה לטלוויזיה ב-1990 עד 1992. אמנם הסדרה שידרה 33 פרקים, אך רק 26 מהם אי פעם הופקו ולכן מספר פרקים הוקרנו פעם נוספת.

בישראל שודרה הסדרה בערוץ הראשון ב-1993.

את שיר הפתיחה בדיבוב העברי חיבר יוני חן, הלחין גיורא קנת וביצעה רוני הלחמי.

בשיא הפופולריות של משחקי הנינטנדו ב-1990, היה טבעי שיצוצו תוכניות שינסו לרתום את ההצלחה הזו. בגרסה האמריקאית של התוכנית, כוח וידאו הייתה פינה בתוכנית סיקור למשחקי וידאו חדשים בשם Video Power.

התוכנית כיוונה לקהל היעד של קפטן אן, אך במקום לבסס את העלילה על נער מהעולם האמיתי שמוביל צוות של גיבורי משחקי וידאו, הסדרה הוציאה את גיבורי משחקי וידאו לעולם האמיתי, בעיירה בדיונית בשם מילבורג. כל הדמויות היו מודעות לחלוטין לכך שהן למעשה גיבורים ונבלים של משחקי וידאו.
ברוב הפרקים בוס גדול מנסה להוציא אל הפועל תוכניות זדוניות אך הכוח מצליח לעצור אותו.

הדמויות
-------

* **בן חיל** (Max Force) - קצין שוטר מיחידת הסמים (במקור מהמשחק NARC).
* **קורוס** (Kuros) - הברברי בעל החרב הגדולה (במקור מהמשחק Wizards and Warriors)
* **קווץ'** (Kwirk) - העגבנייה המדליקה (במקור מהמשחק Kwirk)
* **סלים** (Tyrone) - שחקן הכדורסל (במקור מהמשחק Arch Rivals)
* **כוח סוס** (Bigfoot) - מונסטרטראק מדבר (במקור מהמשחק Bigfoot).
* **ג'וני ארקייד** (Johnny Arcade) - מנהיג החבורה.

נבחרת "כוח וידאו" נלחמה נגד הנבלים ממשחקי הווידאו של Acclaim, בוס גדול וביריונים שלו (אשר במקור נלקחו מהמשחק NARC).

צוות המדבבים בהפקת הדיבוב העברי
-------------------------------

בגרסה העברית המקורית השתתפו בדיבוב הדמויות:

* רמי עמית (בן חיל)
* דרור נחום (קורוס)
* אורי כבירי (קווץ')
* מומי לוי (סלים ודמויות רקע)
* יוני חן (כוח סוס ודמויות רקע)
* אסף כחולי (ג'וני ארקייד)
* יורם יוספסברג (מר ביג ודמויות רקע)
* רמי ברוך (ביל מהכנופיה של מר ביג והמכשף)
* אורי פרידמן (רודי)
* סיוון שביט (דמויות רקע)
* ניר רון (דמויות רקע)

קישורים חיצוניים
----------------

* TV Classic - Video Power כוח וידאו
**תומר אופנר** (נולד ב-13 באוגוסט 1980) הוא שחקן ישראלי.

קריירה
------

אופנר למד משחק בסטודיו למשחק ניסן נתיב בירושלים. ב-1997 קיבל את תפקידו הראשון בסדרת הטלוויזיה של הערוץ הראשון "ירוק", שם שיחק בתפקיד אורח. ב-2003 שיחק בסרט הקולנוע "תיאום כוונות" (בבימוים של אייל שיראי ואייל חלפון), לצדם של אלון אבוטבול ודן שפירא.

ב-2005 שיחק בסרט הצרפתי "תחיה ותהיה". באותה שנה שיחק גם בסרט הטלוויזיה "איציק" של פרויקט סרטים מכאן של הוט.

ב-2007 שיחק בתפקיד ראשי בסרט העצמאי "רופוס", שזכה בפסטיבל הסרטים העצמאיים באנגליה. ב-2008 גילם את אלכס בסדרת הטלוויזיה "לשם שינוי", ששודרה בערוץ חינוכית 23. באותה שנה שיחק בתפקיד אורח בסדרה "פרשת השבוע". באותה שנה גילם את שחר לוין בעונה הרביעית והחמישית של הסדרה "ראש גדול", ששודרה ביס, וגילם את מיקי בסדרה "בילי", ששודרה בערוץ ג'טיקס ולאחר מכן עונה נוספת של בילי ב-2009. ב-2009 השתתף במקבץ פרסומות בערוץ ג'טיקס של חכם בשמש כשהוא מגלם את מיקי מ"בילי".

ב-2010 גילם את איגי בסדרה "חסמבה דור 3", המשודרת בהוט. ב-2011 השתתף בתפקיד אורח בסדרה "סימני שאלה", וכן בתפקיד אורח בסדרה הקומית "השועלים" (בתפקיד אביתר), והשתתף בתפקיד אורח בסדרה "פולישוק" (בתפקיד תום כהן, כתב גלי צה"ל).

באוגוסט 2013 שב לשחק את איגי (יגאל) בעונה השנייה של "חסמבה דור 3".

במקביל למשחק בסדרות טלוויזיה וקולנוע, אופנר מופיע על במות תיאטרון שונות, ובעיקר בהצגות נוער ופרינג', כגון המחזמר "מרקו", ההצגה "מלך ההר", ו"האנשים הקטנים של צ'כוב", אותה ביים אלברט כהן, לצדם של אלברט כהן ועירית גידרון. הצגה זו מתקיימת גם בקפה תיאטרון הקאמרי. הוא מופיע גם בפרסומות.

בנובמבר 2013 הופיע אופנר בקליפ לשיר חדש בכיכובו עם זמר הראפ איתי לוקץ' בשיר "אחותך עושה לי את זה". ב-2014 השתתף בפרק השלישי של סדרת הדרמה "איש חשוב מאוד", העוקבת אחר חייו של יהודה לוי.

בספטמבר 2014 נודע כי תומר אופנר עתיד להשתתף במחזמר "גריז" יחד עם בן רביד ויהונתן בשן. ב-2015 שיחק בהצגה "העולם על פי אלון", בתפקיד רועי.

בשנת 2017 שב לגלם את דמותו של שחר בסדרה "ראש גדול".

בשנת 2022 הופיע אופנר בהצגה ״לא התכוונתי״.

קישורים חיצוניים
----------------

ויקישיתוף מדיה וקבצים בנושא **תומר אופנר** בוויקישיתוף
* תומר אופנר, ברשת החברתית אינסטגרם
* תומר אופנר, במיזם "אישים" לתיעוד היצירה הישראלית
* תומר אופנר, במסד הנתונים הקולנועיים IMDb (באנגלית)
* תומר אופנר, באתר "אידיבי", מאגר הידע העברי לקולנוע ישראלי ועולמי
* תומר אופנר, באתר AllMovie (באנגלית)
* תומר אופנר, במסד הנתונים הקולנועיים KinoPoisk (ברוסית)
* תומר אופנר(הקישור אינו פעיל), באתר סוכנות השחקנים "פרי כפרי"
* תומר אופנר, באתר "הבמה"
* משה אבוטבול, חסמבאי בהילוך גבוה-ריאיון עם תומר אופנר, בבלוג הבידור "משה בתיבה הצהובה", 9 בינואר 2011
* הדס בשן, סמדר שילוני, חגית גינזבורג, רוי רגב, רומן ביכורים, באתר ynet, 17 במאי 2010
* כ"נ ליאת קציר ודניאל שירין, ימי התומר, באתר nrg‏, 1 בדצמבר 2010
הגן הפנימי של המלון בתכנונו של וילי וונדט.
שרידי אולם הקייזר כיום - חלק ממרכז סוני.
**מלון אספלנדה** (בגרמנית: **Hotel Esplanade**) היה מלון שעמד בעבר בכיכר פוטסדאם שבברלין בירת גרמניה. תולדות המבנה מסמלות את תולדותיה של ברלין במהלך המאה ה-20 - החל מבנייתו בראשית המאה ה-20, ההרס המבנה במלחמת העולם השנייה ובשל היותו בסמוך לחומת ברלין במהלך המלחמה הקרה, ושיקומו לאחר איחוד ברלין. כיום מהווים שרידי המלון חלק ממרכז סוני.

היסטוריה
--------

המלון נבנה בין השנים 1907–1908 על פי תוכניותיו של האדריכל אוטו רניג (אשר תכנן גם את מלון אקסלסיור שעמד בסמוך) בעלות של 23 מיליון מארקים גרמניים. המלון נפתח בשנת 1908. חזית המבנה עוטרה באן חול בסגנון הבל אפוק ופנים המבנה נבנה בסגנון נאו - בארוק ונאו - רוקוקו. במבנה היו מספר אולמות נשפים מפוארים בהם אולם הקייזר (Kaisersaal) בו ערך הקייזר וילהלם השני אירועים. מבנה המלון כלל גן ששטחו 1,600 מ"ר. הגן, ששכן בחצר פנימית של המבנה, תוכנן על ידי אדריכל הנוף וילי וונדט. 

בשנות ה-20 של המאה ה-20 היה המלון אתר פופולרי של חיי החברה בברלין. במלון נערכו מסיבות תה בשעות אחר הצהריים ומסיבות ריקודים אשר שודרו ברדיו. במלון התארכו בין היתר צ'ארלי צ'פלין וגרטה גרבו.

במהלך חורף 1944–1945 נהרס 90% מהמלון בהפצצות בעלות הברית. שרידי המלון שנותרו עומדים כללו את אולם הקייזר ואולם ארוחת הבוקר של המלון. לאחר תום מלחמת העולם שוקמו חדרים אלה, ושוקמו מספר אולמות נוספים של המלון - והאולמות שימשו כמסעדות וכאתרי כנסים ותצוגות אופנה בברלין (אף שיתר המלון, כמו גם יתר מבני כיכר פוטסדאם נותר הרוסים). 

בשנת 1961 הוקמה חומת ברלין מטרים ספורים משרידי המלון והשימוש בו פסק (אף שצולמו בו מספר סרטים ובהם הסרט קברט משנת 1972 והסרט מלאכים בשמי ברלין משנת 1987.

לאחר נפילת חומת ברלין בשנת 1989 הוכרז המבנה כאתר היסטורי לשימור, אולם בעת שהוחלט על שיקום כיכר פוטסדאם לא נלקח בחשבון שיקום המבנה, וכאשר תוכנן מרכז סוני הוחלט להרוס את המבנה. בשל התנגדות ציבורית הוחלט בשנת 1993 להזיז את אולם הקייזר ואולם ארוחת הבוקר למרחק של 75 מטרים ולשלב אותם בתוך מרכז סוני. עלות הזזת שרידי המבנה הסתכמה ב-75 מיליון מרקים.

קישורים חיצוניים
----------------

| עיינו גם בפורטל: |
| --- |
|  | **ברלין** |

ויקישיתוף מדיה וקבצים בנושא **מלון אספלנדה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 209572287
* WorldCat: viaf-209572287

 |
**סתיו נחמני** (נולד ב-6 באוקטובר 2002 במושב גמזו שבישראל) הוא כדורגלן ישראלי המשחק בעמדת החלוץ בסט. מירן מליגת העל הסקוטית, בהשאלה ממכבי חיפה.

קריירת מועדונים
---------------

נחמני נולד במושב גמזו שבישראל. גדל במחלקות הנוער של מכבי מודיעין, מכבי תל אביב ומכבי חיפה. ב-30 במאי 2020 ערך את הופעת הבכורה שלו בקבוצה הבוגרת של מכבי חיפה, בהפסד 1–2 להפועל תל אביב במסגרת ליגת העל הישראלית לעונת 2019/2020. זו הייתה הופעתו היחידה בעונה זו, והוא הוסיף שבע הופעות ליגה בעונת 2020/2021.

ב-12 ביולי 2021 הושאל נחמני למשך עונה אחת להפועל נוף הגליל מליגת העל הישראלית. ב-30 באוגוסט ערך את הופעת הבכורה שלו בליגה במדי המועדון, בתיקו 0-0 נגד הפועל ירושלים במסגרת המחזור הראשון לעונת 2021/2022. ב-11 בספטמבר הבקיע את שער הבכורה שלו בליגה, בניצחון 1–3 על מכבי נתניה במסגרת המחזור השני בליגה. הוא ערך 32 הופעות ליגה במהלך תקופת ההשאלה, בהן הבקיע ארבעה שערים.

ב-18 באוגוסט 2022 הושאל נחמני למשך עונה אחת לבית"ר ירושלים מליגת העל הישראלית. ב-20 באוגוסט ערך את הופעת הבכורה שלו בליגה במדי המועדון, בהפסד 1–4 למכבי נתניה במסגרת המחזור הראשון לעונת 2022/2023.

ב-23 בינואר 2023 הושאל להפועל חדרה עד לתום העונה.

ב-29 ביוני 2023 הושאל לסט. מירן מליגת העל הסקוטית.

נבחרות ישראל
------------

כיום נחמני הוא חלק מסגל נבחרת ישראל הצעירה עד גיל 21.

קישורים חיצוניים
----------------

* סתיו נחמני, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  יגאל גולדשטיין, ‏סתיו נחמני הושאל לסנט מירן הסקוטית, באתר ערוץ הספורט, 29 ביוני 2023
2. ↑  שלמה וייס‏, הפועל נוף הגליל: סתיו נחמני הושאל ממכבי חיפה, באתר וואלה!‏, 12 ביולי 2021
3. ↑  עכשיו זה רשמי: נחמני, טל, ישראלי ומזרחי חתמו על החוזים בבית"ר ירושלים, באתר הרשמי של בית"ר ירושלים, 18 באוגוסט 2022 (בעברית)
4. ↑  רענן ברנובסקי‏, חיזוק ראשון לקורצקי: סתיו נחמני עבר מבית"ר ירושלים להפועל חדרה, באתר וואלה!‏, 23 בינואר 2023
5. ↑  יגאל גולדשטיין, ‏סתיו נחמני הושאל לסנט מירן הסקוטית, באתר ערוץ הספורט, 29 ביוני 2023
**אולג קוטוב** (ברוסית:**Олег Валериевич Котов** ‏, נולד ב-27 באוקטובר 1965 בסימפרופול) הוא קוסמונאוט רוסי. הוא השתתף במספר טיסות לתחנת החלל הבין-לאומית והיה מפקד של מספר משלחות לתחנת החלל הבין-לאומית.

ביוגרפיה
--------

אולג קוטוב נולד בסימפרופול שבאוקראינה הסובייטית למשפחת קצין. הוא סיים לימודי בית ספר במוסקבה. בשנת 1988 הוא סיים לימודי רפואה באקדמיה לרפואה צבאית בלנינגרד. לאחר הלימודים הוא עבד כרופא במרכז גגארין להכשרת קוסמונאוטים. הוא עסק בהיבטים רפואיים של הכנת צוותים לטיסות לחלל.

בינואר 1996 קוטוב החל קורס במרכז גגארין להכשרת קוסמונאוטים. במקביל הוא למד בבית ספר לטייסים של חיל האוויר הסובייטי וקיבל הסמכה "טייס-מהנדס".

באפריל 2007 קוטוב טס לחלל בחללית סויוז TMA-10 בפיקוד של פיודור יורצ'יחין עם חברי משלחת מס' 15 לתחנת החלל הבין-לאומית שהגיעו איתה לתחנת החלל. במהלך שהות בתחנת החלל הוא ביצע פעמיים פעילות חוץ-רכבית באורך כולל של כ-11 שעות. הוא חזר לכדור הארץ באותה חללית לאחר 196 ימים בחלל.

בשנת 2009 קוטוב היה מפקד טיסה סויוז TMA-17. בטיסה זו לתחנת החלל הגיעו חברי משלחת מס' 22 לתחנת החלל הבין-לאומית (מפקד המשלחת היה ג'פרי ויליאמס). לאחר סיום פעילות המשלחת הוא נכלל במשלחת מס' 23 לתחנת החלל הבין-לאומית כמפקד המשלחת. במהלך שהות בתחנת החלל קוטוב ביצע פעילות חוץ-רכבית באורך כולל של כ-6 שעות. הוא חזר לכדור הארץ לאחר 163 ימים בחלל.

בשנת 2010 הוא קיבל תואר שלישי על עבודתו בחקר השפעת שהייה בחלל על הבריאות.

בשנת 2013 קוטוב היה מפקד טיסה סויוז TMA-10M. בטיסה זו לתחנת החלל הגיעו חברי משלחת מס' 37 לתחנת החלל הבין-לאומית (מפקד המשלחת היה פיודור יורצ'יחין). לאחר סיום פעילות המשלחת קוטוב נכלל במשלחת מס' 38 לתחנת החלל הבין-לאומית כמפקד המשלחת. במהלך שהות בתחנת החלל הוא ביצע 3 פעמים פעילות חוץ-רכבית באורך כולל של כ-20 שעות. הוא חזר לכדור הארץ לאחר 166 ימים בחלל.

בשנת 2016 קוטוב עזב את עבודתו במרכז גגארין להכשרת קוסמונאוטים והחל עבודה במוסדות של תעשיית החלל הרוסית. בשנת 2018 הוא מונה לסגן מנהל של מכון לחקר בעיות רפואה וביולוגיה של אקדמיה למדעים הרוסית.

קישורים חיצוניים
----------------

ויקישיתוף מדיה וקבצים בנושא **אולג קוטוב** בוויקישיתוף
* ביוגרפיה
* ביוגרפיה באתר הכנת הקוסמונאוטים הרוסי
הכנת סלט ישראלי
**סלט ירקות ישראלי** (נקרא גם **סלט ערבי** או **סלט שוק**) הוא סלט שרכיביו הבסיסיים הם עגבניות ומלפפונים החתוכים לפיסות קטנות, מתובל במלח ושמן זית או מיץ לימון, או שניהם כאחד.

לעיתים הסלט כולל ירקות נוספים, הנפוצים מביניהם הם בצל יבש קצוץ, זיתים ופלפל בצבעים שונים. יש המוסיפים גם צנונית, גזר ועשבי תיבול כגון פטרוזיליה. לעיתים מתבלים ברוטב אלף האיים או רוטב שום במקום בשמן ולימון, אם כי רטבים אלו שכיחים יותר לסלטים המכילים גם חסה.

בישראל הסלט יכול ללוות כל ארוחה ישראלית. בארוחת בוקר או ארוחת ערב מוגש לעיתים לצד חביתה או ביצת עין ולחם, בארוחת צהריים מוגש רבות לצד מנה בשרית ותוספת של פחמימות (כגון אורז, תפוחי אדמה או פסטה).

סלט ירקות נלווה גם למאכלי רחוב מזרח תיכוניים הנאכלים בפיתה, לאפה או בגט - פלאפל, שווארמה, סביח, וגם שניצל או סטייק. הוא מרכיב בסיסי גם ברוב ארוחות הפיקניק, בעיקר במפגשי "מנגל".

נהוג לכנות "סלט ערבי" סלט שנקצץ דק מאוד. הוא מוגש כסלט ביתי ובמסעדות מזרחיות וערביות.

סלט ישראלי מוגש ביחד עם חומוס
סלט ישראלי עם גמבות וזיתים
במדינות אירופה, סלט של עגבנייה ומלפפון אינו נפוץ כפי שהוא במזרח התיכון, וכשמוגש - כולל ירקות פרוסים לפלחים גסים יותר, ובכמות קטנה יותר.

סלט ירקות אינו שם נרדף לסלט ירוק, שהוא סלט של עלים ירוקים.

סלט יווני הוא גרסה של סלט הירקות, בו הירקות נקצצים באופן גס יותר וכולל גם גבינה מלוחה (גבינת פטה) וזיתים שחורים.

קישורים חיצוניים
----------------

ויקישיתוף מדיה וקבצים בנושא **סלט ירקות ישראלי** בוויקישיתוף
* אייל שני‏, סלט ערבי קצוץ דק-דק, באתר וואלה!‏
* מתכונים לסלטי ירקות בויקיספר - ספר מתכונים.